– Тэма і сюжэт рамана ў вершах “Маруся Чурай” узяты з рэальнага жыцця легендарнай песенніцы і паэткі Марусі Чурай, якая жыла ў 17 стагоддзі. У рамане апавядаецца пра жыццё ўкраінскіх гарадоў і вёсак перыяду вызваленчай вайны пад кіраўніцтвам Багдана Хмяльніцкага ад прымусовага акаталічвання Украіны. У рамане створана цудоўная галерэя народных воразаў, з якімі было цікава і лёгка працаваць, паколькі я сама нарадзілася ва Украіне ў Адэскай вобласці. Кампазіцыю я перарабляла некалькі разоў. Прэм’ерны выступ таксама па ходу мяняўся з улікам умоў, у якіх даводзілася паказваць гэты вершаспеў. Дарэчы, назва “вершаспеў” новая, выкарыстана ўпершыню. Не ведаю, ці можна казаць пра яе, як пра новы тэатральны жанр. Гэта пакажа час. Пакуль жа цеснае спляценне вершаў і песень падштурхнула нас да наватарства. Мы назвалі гэтую вечарыну ўкраінскай паэзіі не монаспектаклем, а вершаспевам.